
Amikor a látványos Sárga tengeralattjáró 1968- 
ban megjelent, azonnal olyan mérföldkövet 
jelentő filmnek ismerték el, amely az animációt 
addig nem látott magasságokba emelte. 


Kevin Szeto LEGO® rajongó tervezővel mi is 
büszkén mutatjuk be a jellegzetes búvárhajó 
új változatát, mint a LEGO Ideas sorozat 15. 
termékét. 

A Sárga tengeralattjáró akkor indult útjára, 
amikor az amerikai animációs Beatles TV 
sorozat producerei megkeresték a Beatles 
zenekart egy egész estés film ötletével. 
A filmkészítők már a kezdet kezdetén olyan 
mozifilmet akartak, amelynek friss, erősen 
stilizált megjelenéséhez a kor modern művé- 
szeti stílusai adnak ihletet. 


A létrejött animációs film egy kalandokkal, 
zenével és színes szereplővel teli fantasztikus 
mese lett. Egyik oldalon a Kék Gonoszka 
főnök, és szolgája Max, valamint a Kék 
Gonoszkák serege, amelyben ott vannak az 
almabombázók, a gonosz bohócok és a has- 
pókok. A másik oldalon John, Paul, George 
és Ringo társul a különös, rébuszokban 
beszélő Dr. Jeremy Hilary Boobhoz, és az 
öreg tengerész, Fred kapitányhoz. 


A kaland középpontjában a figyelemre méltó 
Sárga Tengeralattjáró, a bűvös jármű szerepel, 
amely elviszi a Beatlest Liverpool hullámai 
alatt, a hihetetlen tengereken keresztül Borsor- 
szág partjaira. 


Amikor a filmet bemutatták Londonban, 1968 
július 17-én, a színes vizuális kavalkád széles 
körben kitűnő kritikusi visszhangot kapott, és 
még ma is, majdnem fél évszázaddal később, 
úttörő animációs darabnak számít. 

A Sárga Tengeralattjáró tervezése során Kevin 
Szeto két szenvedélyének is hódolhatott: A 
Beatlesnek és a LEGO® kockákkal való terve- 
zésnek. 


„Amatőr zenészként és dalszerzőként, mindig 
is vonzott a Beatlesek zenéje. A Sárga Tengera- 
lattjáró nagyszerű, mókás és színpompás, amit 
jó megformálni LEGO elemekből.“ 


„A Sárga Tengeralattjáró fő szerkezetét egy 
hétvégén elkészítettem, de valószínűleg továb- 
bi fél tucat éjszakát fordítottam hétköznap a 
részletek kidolgozására. Becslésem szerint 
mintegy 25 – 30 órát töltöttem a kezdeti modell 
tervezésére és megépítésére.“ 


„Amikor a modellnek 10 000 támogatója lett 
a LEGO Ideas-on, természetesen magamon 
kívül voltam az örömtől. Már az is jó móka és 
jóleső érzés, ha az ember ezen a platformon a 
több ezer közreműködő egyike lehet.“ 


Kevin Szeto 
Rajongó tervező 


Justin Ramsden, a LEGO® tervezője szintén a 
film rajongója, és nagy örömmel vett részt a 
LEGO Ideas projektben. 


„Már fiatalabb koromban láttam a filmet, és 
nagyon megragadott az, mennyire árad belőle 
a kreativitás – hasonlóan ahhoz, ahogyan a 
LEGO elemekre tekintek. Ugyanakkor masszív 
rajongója vagyok a Beatleseknek is, az ő zené- 
jükön nőttem fel, és látni azt, hogy a Beatlesek 
LEGO formában is megjelennek, az olyan, mint 
egy megvalósult álom.“ 


„Kevin nagyszerű munkát végzett ezzel a 
modellel, sok ötlet és részlet felhasználható volt 
a végleges modellben, de LEGO tervezőként 
arról kellett gondoskodnom, hogy a végleges 
modell élvezetes és stabil LEGO építési 
élményt biztosítson.“ 


“Számos új elemet tartalmaz a modell (és régit 
is, új színekben); két kedvencem a 2x3 lap és 
az ¼ kerek lap. LEGO tervezőként, már nagyon 
rég szerettem volna ilyen elemeket, így nagyon 
örülök, hogy végre a kezemben tarthatom 
őket!“ 

Azzal, hogy kitöltesz egy rövid felmérést, automatikusan részt veszel egy 
sorsolásban, ahol akár egy LEGO® díjat is nyerhetsz. 
A hivatalos szabályokat és azok részleteit lásd a honlapon. 
Minden ország számára nyitott, ahol nem tiltott. 


Tetszik a LEGO® Ideas szett? 


A LEGO Csoport szeretné megismerni a véleményed az új 
termékről, amelyet az imént vásároltál meg. Visszajelzéseddel 
segíted ennek a termékek a jövőbeni fejlesztését. Látogass el ide: 

Vevőszolgálat 
LEGO.com/service vagy telefonon: 


00800 5346 5555 : 
1-800-422-5346 : 

